
	(prot. Nr. 30, 46. §)




Par grozījumiem Rīgas domes 31.05.2023. lēmumā Nr. RD-23-2590-lē “Par projekta “Reģionālas un pilsētas nozīmes veloinfrastruktūras izveide Rīgā un Pierīgā virzienos Rīga–Babīte–Piņķi, Rīga–Ulbroka, Rīga–Ķekava” (PVM ID APS1075) pieteikuma iesniegšanu un īstenošanu”


Pamatojoties uz Ministru kabineta 07.02.2023. noteikumiem Nr. 57 “Eiropas Savienības Atveseļošanas un noturības mehānisma plāna 1. komponentes “Klimata pārmaiņas un vides ilgtspēja” 1.1. reformu un investīciju virziena “Emisiju samazināšana transporta sektorā” 1.1.1.r. reformas “Rīgas metropoles areāla transporta sistēmas zaļināšana” 1.1.1.3.i. investīcijas “Pilnveidota veloceļu infrastruktūra” īstenošanas noteikumi”, ņemot vērā Satiksmes ministrijas 24.02.2023. vēstuli Nr. 12-13/569 “Uzaicinājums iesniegt AF 1.1.1.3.i. investīcijas “Pilnveidota veloceļu infrastruktūra” projektu”, Rīgas domes priekšsēdētāja 08.09.2022. rīkojumu Nr. RD-22-144-r “Par kompetenci Eiropas Savienības Atveseļošanas un noturības mehānisma plānā iekļauto projektu ieviešanai”, Rīgas domes 07.07.2021. nolikuma Nr. 86 “Rīgas valstspilsētas pašvaldības Pilsētas attīstības departamenta nolikums” 15.11. apakšpunktu un Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 5.1., 5.8. un 6.2. apakšpunktu, Rīgas dome nolemj:

Izdarīt Rīgas domes 31.05.2023. lēmumā Nr. RD-23-2590-lē “Par projekta “Reģionālas un pilsētas nozīmes veloinfrastruktūras izveide Rīgā un Pierīgā virzienos  Rīga–Babīte–Piņķi, Rīga–Ulbroka, Rīga–Ķekava” (PVM ID APS1075) pieteikuma iesniegšanu un īstenošanu” šādus grozījumus:

1. Izteikt 4. punktu šādā redakcijā:
“4. Apstiprināt kopējās ar Projekta īstenošanu saistītās izmaksas līdz 28 744 579 euro, no tām:
4.1. Atveseļošanas un noturības mehānisma fonda finansējums līdz 20 601 740 euro;
4.2. Rīgas valstspilsētas pašvaldības līdzfinansējums līdz 8 142 839 euro, t. sk.:
4.2.1. attiecināmās Projekta izmaksas līdz 4 327 510 euro;
4.2.2. ārpusprojekta izmaksas līdz 3 349 634 euro;
4.2.3. neattiecināmās izmaksas līdz 465 695 euro.”

2. Izteikt 5.1. un 5.2. apakšpunktu šādā redakcijā:
“5.1. uzņemties juridiskās un finanšu saistības Projekta kopējo izmaksu 28 744 579 euro apmērā atbilstoši 4. punktā minētajam;
5.2. nodrošināt Projekta izmaksu finansēšanu:
5.2.1. līdz 28 317 604 euro no attiecīgā gada Rīgas valstspilsētas pašvaldības budžeta programmas 01.39.00. “Līdzfinansējums Eiropas Savienības fondiem un citiem projektiem” ietvaros saņemtajiem Centrālās finanšu un līgumu aģentūras avansa un starpposma maksājumiem un piesaistītajiem aizņēmuma līdzekļiem;
5.2.2. līdz 426 975 euro no Rīgas valstspilsētas pašvaldības 2026. gada budžeta programmas 01.13.00. “Mērķdotācija pašvaldības autoceļiem un ielām”;”.

3. Izteikt 5.4. apakšpunktu šādā redakcijā:
“5.4. noteikt, ka Rīgas valstspilsētas pašvaldības Ārtelpas un mobilitātes departaments ir tiesīgs slēgt darbu izpildes līgumus Rīgas valstspilsētas pašvaldības budžeta programmas 01.39.00. “Līdzfinansējums Eiropas Savienības fondiem un citiem projektiem” un budžeta programmas 01.13.00. “Mērķdotācija pašvaldības autoceļiem un ielām” ietvaros, nepārsniedzot 4. punktā minētās Projekta izmaksas;”.

